บรรยากาศคึกคัก !! ประชาชนจำนวนมากเข้าร่วมงานกาชาดประจำปี 2561 ณ สวนลุมพินี ถนนพระรามที่ 4
ประชาชนสนใจเดินทางมาร่วมงานกาชาดประจำปี 2561 ณ สวนลุมพินี ถนนพระรามที่ 4  อย่างคึกคัก











วันแรกของการจัดงานกาชาดประจำปี 2561 125 ปี สภากาชาดไทย ร้อยดวงใจส่งต่อการให้ที่งดงาม  ณ สวนลุมพินี ถนนพระรามที่ 4  มีประชาชนทั้งจากกรุงเทพมหานคร ต่างจังหวัดที่ทราบข่าวการจัดงานและแฟนประจำงานกาชาดทยอยเข้าร่วมงานตั้งแต่เวลา 10.30น.ที่ผ่านมา โดยงานกาชาดปีนี้พิเศษมีรูปแบบการจัดงานที่แตกต่างจากปีที่ผ่านมา ซึ่งผู้ร่วมงานจะพบกับบรรยากาศงานแฟร์ในสวน แต่ยังคงไว้ซึ่งอัตลักษณ์ของกิจกรรมรื่นเริงเพื่อการกุศล ความสนุกสนาน และมนต์เสน่ห์ของงานกาชาดในอดีต โดยรวบรวมความบันเทิง ความสนุกสนานมากมาย  อาทิ ขบวนรถแห่กาชาดในความทรงจำ รูปแบบ การตกแต่งถอดแบบขบวนรถกาชาดที่กำเนิดขึ้นตั้งแต่ปี  2466  การแสดงขบวนธงแปรอักษร 4 ภารกิจสภากาชาดไทย การแสดงนิทรรศการว่าวไทยโบราณ  การประกวดขวัญใจกาชาด  การประกวดร้านงานกาชาด การแสดงมอเตอร์ไซค์ไต่ถัง การสอยดาว เสี่ยงโชคชิงรางวัลจากหน่วยงานที่ออกร้าน กว่า 200 หน่วยงาน
 
ทั้งนี้ ประชาชนที่อยากเป็นส่วนหนึ่งและร่วมบันทึกภาพแห่งความทรงจำ ทบทวนความประทับใจ และสร้างความสุขที่เกิดจากการเป็นผู้ให้ในงานกาชาดประจำปี 2561สามารถเดินทางมาได้ตั้งแต่วันนี้ – 1 ธันวาคม 2561 ระหว่าง เวลา 10.30 – 22.00 น. ที่  สวนลุมพินี ถ.พระรามที่ 4  โดยไม่เสียค่าบัตรผ่านประตู